Хил Висенте
Из „Пиеса за панаира“

Превод от португалски: Симеон Хаджикосев, 1984

chitanka.info

Церове всякакви, например тия

срещу кутсузлук, против несполука,

тук се продават, на тази сергия,

с мъдри съвети, с веща поука.

Има, и то на цена невисока:

обич и разум — бакалска стока;

правда и истина — едно си знаят,

поп и калугер — едно си баят:

промисъл имало, и то дълбока.

И страх от бога ще се намери,

вече изгубен вред по земята.

Има ключета от райски двери

с тънки верижки, цели в позлата.

Ей по стените

и броеници, та ред по ред

да се изнизват дни занапред

в светски забави; ще преброите

и онова, което няма чет.

Хората пътни, всесилни боже,

с всеки ден все по-малко стават,

та имай грижа, стига да може,

за ангела, що ме придружава,

защото аз се, боже, страхувам,

че туй тържище е на глупците,

а опитните и хитреците

при сатаната всичко купуват,

рогатият е техен учител.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.